# Cambridge

### A Wikipédiából, a szabad lexikonból.

Cambridge egy régi angliai egyetemi város és Cambridgeshire megye adminisztrációs központja. Londontól kb. 80 km-re fekszik észak-északkeleti irányban. Cambridge a Cambridge-i Egyetem miatt a legismertebb, amely a híres Cavendish Laboratory-nak és a Cambridge University Library-nak is otthont ad. A 2001-es népszámlálás szerint a város lakossága 108 863 fő volt (22 153 diákot beleértve).

## [szerkesztés] Története

A város területén a Római Birodalom előtti időkben is léteztek települések. A település regionális központ maradt a római hódítás után 350 évig, egészen i. sz. 400-ig. Rómaiak által épített utak és fallal körülvett részek még ma is láthatók a területen. Miután a rómaiak távoztak, angolszászok foglalták el a területet a Castle Hill körül. Az angolszász idők alatt Cambridge javára szolgált hogy kereskedelmi útvonalak mentén feküdt az egyébként nehezen járható mocsárvidékeken. Cambridge-et Grantebrycge-ként említik az angolszász krónikában. Ez a Cambridge-nél levő híd legkorábbi ismert említése.

A vikingek 875-ös Cambridge-be érkezését feljegyezték az angolszász krónikában. 878-ban a Danelaw viking törvény lépett életbe. A vikingek kereskedő szokásainak köszönhetően Cambridge gyorsan növekedett. Ezalatt az időszak alatt a város központja elmozdult a bal parti Castle Hillből a folyó jobb oldalán levő területre, amelyet most Quayside-ként ismernek. A viking időszak után az angolszászok rövid időre visszatértek a hatalomba, közben felépítették a St. Benet-templomot, 1025-ben. Ez még mindig áll a Bene't Streeten.

1068-ban, két évvel Anglia meghódítása után Normandiai Vilmos építtetett egy várat Castle Hillen. Mint az új királyság többi része, Cambridge is a király irányítása alá tartozott. A jellegzetes Round Church ebből az időszakból származik. A normann időkben a város neve Grentabrige vagy Cantebrigge (Grantbridge) volt, míg a folyót, amely keresztülfolyt rajta, Grantának nevezték. Az idők során a város neve Cambridge-re változott, míg a Cam folyót továbbra is Grantaként ismerték (gyakran nevezik Grantának a mai napig is). A walesi nyelvben a város neve Caergrawnt maradt . Csak később változott a folyó neve Camre, a város neve pedig Cambridge-re. Az 1209-ben alapított egyetem nevében a latin cantabrigiensis melléknevet használják (gyakran Cantabnek rövidítik), ami cambridge-it jelent, de ez nyilván az angol névből származtatott szó.

### [szerkesztés] Az egyetem

1209-ben azok a diákok, akik megszöktek az ellenséges oxfordi városi lakosságtól, Cambridge-be menekültek és ott egyetemet alapítottak. A legrégebbi, ma is létező college a Peterhouse, amelyet 1284-ben alapítottak. A Cambridge-ben levő leglenyűgözőbb épületek egyikét, a King's College Chapelt 1446-ban VI. Henrik kezdte építtetni. A munkálatokat 1515-ben VIII. Henrik uralkodása alatt fejezték be.

A Cambridge University Press a nyomtatási engedélyt 1534-ben kapta meg. Az Addenbrooke kórházat 1766-ban alapították. A vasút és az állomás 1845-ben épültek.

A Cambridge-i Egyetem egyedülálló szerepet játszott a modern labdarúgás feltalálásában, mivel a játék első szabályait az egyetem tagjai állították fel 1848-ban. A cambridge-i szabályok szerint Parker's Piece-ben játszottak először és meghatározó hatásuk volt az 1863-ban lefektetett labdarúgó-szövetségi szabályokra. Annak ellenére, hogy volt egyeteme, Cambridge-nek 1951-ig nem adták meg a városi címet. A városnak nincs székesegyháza, ami hagyományosan egyik előfeltétele volt a városi státus megkapásának.

### [szerkesztés] Cambridge ma

Cambridge környékét néha Silicon Fennek nevezik az egyetemhez kapcsolódó csúcstechnológiai cégek elszaporodása miatt. Sorban létesültek technológiai laborok, tudományparkok és más fejlesztések is a város körül. Ilyen vállalatok például az Acorn Computers és a Sinclair Research Ltd. Az egyetemhez csatlakozott az Anglia Ruskin University, és a város vonzó hírneve miatt más szervezetek is itt telepedtek meg (pl. az Open University). Az egyetemnek sok múzeuma van, amelyek nyitva állnak a közönség előtt is.

## [szerkesztés] Testvérvárosok

- Heidelberg, Németország 1957 óta .
- Szeged, Magyarország 1987 óta.

## [szerkesztés] Események

- Cambridge-i nyári vásár
- Cambridge-i népi fesztivál
- Cambridge-i sörfesztivál
- Cambridge-i filmfesztivál

## [szerkesztés] Híres lakosok

- Stephen Hawking, fizikus.
- Ronald Searle, karikaturista.
- Rory McGrath, komikus.
- Jeffrey Archer, szerző, korábban politikus.
- David Gilmour, Roger Waters, és a néhai Syd Barrett, a Pink Floyd alapító tagjai (kiveve Gilmour)

A lap eredeti címe "http://hu.wikipedia.org../../../c/a/m/Cambridge.html"

Kategória: Anglia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Anglo Saxon
- العربية
- Български
- Brezhoneg
- Bosanski
- Català
- Česky
- Cymraeg
- Dansk
- Deutsch
- Esperanto
- Español
- Euskara
- فارسی
- Suomi
- Français
- Galego
- עברית
- Hrvatski
- Ido
- Italiano
- 日本語
- 한국어
- Latina
- Lietuvių
- Nederlands
- ‪Norsk (bokmål)‬
- Nouormand
- Occitan
- Polski
- Português
- Русский
- Scots
- Simple English
- Slovenčina
- Slovenščina
- Српски / Srpski
- Svenska
- ไทย
- Türkçe
- Українська
- 中文